CELEX: 62011TB0445
Language: sk
Date: 2013-01-11 00:00:00
Title: Veci T-445/11 a T-88/12: Uznesenie Všeobecného súdu z  11. januára 2013 — Charron Inox a Almet/Rada a Komisia ( „Žaloba o neplatnosť — Žaloba o náhradu škody — Dumping — Dovoz určitých bezšvových rúr a rúrok z nehrdzavejúcej ocele s pôvodom v Čínskej ľudovej republike — Dočasné antidumpingové clo — Zastavenie konania — Konečné antidumpingové clo — Žaloba, ktorá je čiastočne zjavne neprípustná a čiastočne zjavne bez právneho základu“ )

9.3.2013   
            
            
               SK
            
            
               Úradný vestník Európskej únie
            
            
               C 71/21
            
         Uznesenie Všeobecného súdu z 11. januára 2013 — Charron Inox a Almet/Rada a Komisia
   (Veci T-445/11 a T-88/12) (1)
   
   (Žaloba o neplatnosť - Žaloba o náhradu škody - Dumping - Dovoz určitých bezšvových rúr a rúrok z nehrdzavejúcej ocele s pôvodom v Čínskej ľudovej republike - Dočasné antidumpingové clo - Zastavenie konania - Konečné antidumpingové clo - Žaloba, ktorá je čiastočne zjavne neprípustná a čiastočne zjavne bez právneho základu)
   2013/C 71/33
   Jazyk konania: francúzština
   
      Účastníci konania
   
   
      Žalobkyne: Charron Inox (Marseille, Francúzsko) a Almet (Satolas-et-Bonce, Francúzsko) (v zastúpení: P.-O. Koubi-Flotte, avocat)
   
      Žalované: Rada Európskej únie (v zastúpení: J.-P. Hix, splnomocnený zástupca, za právnej pomoci G. Berrisch a A. Polcyn, advokáti) (vec T-88/12) a Európska komisia (v zastúpení: B. Stromsky a S. Thomas, splnomocnení zástupcovia) (vec T-445/11)
   
      Vedľajší účastník, ktorý v konaní podporuje žalovanú Radu: Európska komisia (v zastúpení: B. Stromsky a S. Thomas, splnomocnení zástupcovia) (vec T-88/12)
   
      Predmet veci
   
   Vo veci T-445/11 v prvom rade návrh na zrušenie nariadenia Komisie (EÚ) č. 627/2011 z 27. júna 2011, ktorým sa ukladá dočasné antidumpingové clo na dovoz určitých bezšvových rúr a rúrok z nehrdzavejúcej ocele s pôvodom v Čínskej ľudovej republike (Ú. v. EÚ L 169, s. 1), ako aj subsidiárne návrh na náhradu škody, ktorú žalobkyne údajne utrpeli v súvislosti s okamžitým nadobudnutím účinnosti tohto nariadenia a vo veci T-88/12 v prvom rade návrh na zrušenie nariadenia Rady (EÚ) č. 1331/2011 zo 14. decembra 2011, ktorým sa ukladá konečné antidumpingové clo a s konečnou platnosťou vyberá dočasné clo uložené na dovoz určitých bezšvových rúr a rúrok z nehrdzavejúcej ocele s pôvodom v Čínskej ľudovej republike (Ú. v. EÚ L 336, s. 6), ako aj subsidiárne návrh na náhradu škody, ktorú žalobkyne údajne utrpeli v súvislosti s konečnou platnosťou výberu dočasného antidumpingového cla uloženého týmto nariadením
   
      Výrok
   
   
               1.
            
            
               Veci T-445/11 a T-88/12 boli spojené na účely vydania spoločného uznesenia.
            
         
               2.
            
            
               Námietky neprípustnosti vznesené vo veciach T-445/11 a T-88/12 boli spojené na spoločné konanie o veci samej.
            
         
               3.
            
            
               Konanie vo veci T-445/11 sa zastavuje.
            
         
               4.
            
            
               Žaloba vo veci T-88/12 sa zamieta ako čiastočne zjavne neprípustná a čiastočne zjavne bez právneho základu.
            
         
               5.
            
            
               Charron Inox a Almet znášajú všetky trovy konania vo veci T-445/11.
            
         
               6.
            
            
               Charron Inox a Almet znášajú okrem svojich vlastných trov konania aj tie, ktoré vynaložila Rada Európskej únie vo veci T-88/12.
            
         
               7.
            
            
               Európska komisia znáša vlastné trovy vo veci T-88/12.
            
         
      (1)  Ú. v. EÚ C 290, 1.10.2011.